Vilniaus r. Paberžės šv. Stanislavo Kostkos gimnazijos direktoriaus

 2021 m. balandžio 9 d.

 įsakymo Nr.V-40

 4 priedas

**VILNIAUS R. PABERŽĖS ŠV. STANISLAVO KOSTKOS GIMNAZIJOS**

**PRIVATUMO POLITIKA**

1. **Ką reiškia ši Privatumo politika?**

Šioje privatumo politikoje (toliau – **Privatumo politika**) Jums pateikiame informaciją apie tai, kaip Vilniaus r. Paberžės šv. Stanislavo Kostkos gimnazija (toliau – **Įstaiga**) tvarko vaikų asmens duomenis ugdymo procese, jų tėvų (vaiko tėvų pareigų turėtojų), svečių, interneto svetainės lankytojų, kandidatų, sutarčių kontrahentų ir jų darbuotojų, asmenų, patekusių į vaizdo stebėjimo lauką, bei skundą, prašymą ar pranešimą pateikusių asmenų asmens duomenis. Toliau visi nurodyti asmenys, kurių duomenis tvarko Įstaiga, vadinami **Duomenų subjektais**. Kaip Įstaiga tvarko jos darbuotojų ir praktikantų asmens duomenis yra įtvirtinta kituose Įstaigos norminiuose teisės aktuose.

1. **Apie Įstaigą**

Įstaiga reiškia Vilniaus r. Paberžės šv. Stanislavo Kostkos gimnazija, juridinio asmens kodas131916354, buveinė Vilniaus r. sav., Paberžės sen., Paberžės k., Mokyklos g. 1, duomenys apie Įstaigą kaupiami ir saugomi Lietuvos Respublikos juridinių asmenų registre. Kontaktinis duomenų apsaugos pareigūno el. pašto adresas asmens duomenų apsaugos klausimais kostkos.mokykla@gmail.com.

1. **Kas yra asmens duomenys?**

Asmens duomenys yra bet kokia Įstaigos apie Duomenų subjektą renkama informacija, kuri gali būti panaudota Duomenų subjekto asmens tapatybei nustatyti bei yra saugoma elektroniniu ar kitu būdu.

Asmens duomenys apima bet kokią informaciją, įskaitant Duomenų subjekto vardą, pavardę, adresą, kurią apie Duomenų subjektus Įstaiga renka dėl šioje Privatumo politikoje ar atskirame Duomenų subjekto sutikime ar susitarime su Įstaiga nurodytų tikslų.

1. **Duomenų tvarkymo tikslai**

Įstaiga tvarko Duomenų subjektų asmens duomenis šiais tikslais:

* 1. Duomenų tvarkymo tikslais, susijusiais su ugdymu:
		1. ugdymo sutarčių sudarymas;
		2. mokinių asmens bylų sudarymas ir tvarkymas;
		3. mokinių abėcėlinio žurnalo sudarymas;
		4. dienynų pildymas;
		5. ugdymo organizavimas;
		6. specialiosios pagalbos teikimas;
		7. vaikų pasiekimų aprašų / aplankų rengimas;
		8. pažymų / rekomendacijų išdavimas;
		9. mokymosi pasiekimų, pradinio, pagrindinio išsilavinimo pažymėjimų, brandos atestatų, jų priedų, dublikatų bei kitų pažymėjimų išdavimas;
		10. Vaiko gerovės komisijos darbo organizavimas;
		11. nemokamo maitinimo organizavimas;
		12. vaikų sveikatos priežiūra ir maitinimas;
		13. mokinių lankomumo apskaita (privalomojo ugdymo užtikrinimas);
		14. fizinio krūvio nustatymas ugdymo veiklose;
		15. mokėtino mokesčio (už vaiko maitinimą ir ugdymo reikmių tenkinimą) dydžio nustatymas;
		16. mokesčio (už vaiko maitinimą ir ugdymo reikmių tenkinimą) lengvatų taikymas;
		17. mokinių vežiojimo organizavimas;
		18. naudojimasis mokyklos biblioteka;
		19. mokinio ir dviračio vairuotojo pažymėjimų išdavimas;
		20. mokinių pasiekimų patikrinimų bei brandos egzaminų organizavimas, vykdymas ir vertinimas;
		21. įstaigos vidaus administravimas;
		22. nelaimingų atsitikimų tyrimas;
		23. nuotolinis ugdymas;
		24. mokyklos dalyvavimas tarptautinėse mainų / partnerysčių programose;
		25. mokyklos bendradarbiavimo veiklų organizavimas;
		26. mokyklos olimpiadų, konkursų, varžybų ir kitų renginių organizavimas;
		27. mokinių dalyvavimas rajoninėse / respublikinėse / tarptautinėse olimpiadose, konkursuose, varžybose ir kituose renginiuose;
		28. mokyklos geriausių mokinių **/** laimėtojų apdovanojimas;
		29. ugdymosi šeimoje organizavimas;
		30. įrangos / turto mokiniui laikinai naudotis perdavimas;
	2. informavimas apie Įstaigos veiklą, tradicijas bei pasiekimus;
	3. Įstaigos svečių registracija;
	4. skundų, prašymų ir pranešimų nagrinėjimas;
	5. Įstaigos turto ir bendruomenės narių saugumo užtikrinimas, įrodymų apie pažeidimus surinkimas, teisių gynimas;
	6. konfidencialios informacijos apsauga, įstaigos turtinių interesų, darbo pareigų laikymosi užtikrinimas;
	7. Įstaigos sutarčių su fiziniais asmenimis vykdymas;
	8. Įstaigos sutarčių su juridiniais asmenimis vykdymas;
	9. darbuotojų atrankos vykdymas;
	10. atsakymas į užklausas, pateiktas interneto svetainėje;
	11. statistikos tikslai ir interneto svetainės funkcijų vykdymas (slapukų naudojimas).
	12. **Duomenų** **tvarkymo tikslai, susiję su ugdymu**

Kaip Įstaiga tvarko Duomenų subjektų asmens duomenis, susijusius su ugdymu, nurodyta Privatumo politikos 1 priede.

* 1. **Informavimas apie Įstaigos veiklą, tradicijas bei pasiekimus**

Tikslu informuoti visuomenę apie Įstaigos veiklą, tradicijas bei pasiekimus, Įstaiga tvarko bendruomenės nario / svečio – darbuotojo, mokinio, jo tėvų (vaiko tėvų pareigų turėtojų) vardą, pavardę; darbovietę / mokyklą, pareigas, ugdymo programą, ugdomąją kalbą, klasę / grupę, amžių; kūrybinius darbus, pasiekimus, laimėjimus; veiklą, veiklos rezultatus, informaciją apie dalyvavimą renginiuose; nuotrauką, vaizdo medžiagą, kurioje užfiksuotas Duomenų subjektas Duomenų subjekto sutikimu bei teisinės prievolės vykdymo pagrindu. Duomenys gali būti skelbiami Įstaigos interneto svetainės puslapyje, socialinio tinklo paskyroje, įstaigos skelbimų lentoje, spaudoje. Asmens duomenys tvarkomi 10 metų arba iki Duomenų subjekto raštiško prašymo nebeskelbti su juo susijusių duomenų.

* 1. **Įstaigos svečių registracija**

Įstaiga savo teisėto intereso pagrindu (užtikrinti renginių organizavimą ir saugumą) registruoja savo svečius. Svečių registracijos tikslu Įstaiga tvarko tokius svečių asmens duomenis - svečio vardas, pavardė, darbovietė / mokykla, pareigos, klasė / grupė, data, parašas; kiti duomenys, kuriuos pateikia svečias. Duomenys tvarkomi metus.

* 1. **Skundų, prašymų ir pranešimų nagrinėjimas**

Tikslu užtikrinti skundų, prašymų ir pranešimų nagrinėjimą Įstaiga, siekdama įvykdyti teisinę prievolę bei viešosios valdžios jai pavestas funkcijas, tvarko tokius skundą, prašymą ar pranešimą pateikusių asmenų asmens duomenis: skundą, prašymą ar pranešimą pateikusio asmens vardas, pavardė, gyvenamosios vietos adresas, telefono numeris, el. pašto adresas; skunde, prašyme ar pranešime nurodyta informacija; skundo, prašymo ar pranešimo nagrinėjimo rezultatai, įstaigos atsakymo data ir numeris; skundo, prašymo ar pranešimo nagrinėjimo metu gauta informacija. Informacija gali būti gauta iš kitų valstybės institucijų ar registrų. Duomenys gali būti perduodami teismams, prokuratūrai, ikiteisminio tyrimo įstaigoms bei kitoms institucijoms, turinčioms teisinį pagrindą nagrinėti skunde, prašyme ir pranešime nurodytą informaciją. Duomenys šiuo tikslu tvarkomi 3 metus (po skundo / prašymo / pranešimo išnagrinėjimo).

* 1. **Įstaigos turto ir bendruomenės narių saugumo užtikrinimas, įrodymų apie pažeidimus surinkimas, teisių gynimas**

Siekiant užtikrinti Duomenų subjektų ir kitų asmenų, patenkančių į vaizdo stebėjimo lauką, saugumą, šių asmenų ir Įstaigos turtą, rinkti įrodymus apie pažeidimus, apginti savo teises, Įstaiga vykdo vaizdo stebėjimą. Vaizdo stebėjimas vykdomas šių asmenų ir Įstaigos teisėto intereso pagrindu. Vykdant vaizdo stebėjimą Įstaiga tvarko šiuos asmens duomenis: asmenų, patekusių į vaizdo stebėjimo lauką, vaizdo duomenys, asmenų turimų daiktų vaizdo duomenys, data. Duomenys saugomi 30 dienų. Duomenys kitiems gavėjams neperduodami, išskyrus tuos atvejus, kai pastebimas viešosios tvarkos pažeidimas, turto pasisavinimas bei gadinimas – Vilniaus rajono policijos komisariatui.

* 1. **Konfidencialios informacijos apsauga,** **įstaigos turtinių interesų, darbo pareigų laikymosi užtikrinimas**

Siekiant savo teisėto intereso užtikrinti konfidencialios informacijos apsaugą, įstaigos turtinius interesus, darbo pareigų laikymąsi, Įstaiga gali peržiūrėti savo darbuotojų susirašinėjimą su kontrahentais. Siekiant šių tikslų, Įstaiga tvarko tokius savo darbuotojų ir asmenų, kurie siunčia ar gauna darbuotojų laiškus, asmens duomenis: elektroninio pašto adresas, elektroninėse darbo priemonėse esančios informacijos turinys, data. Tokie duomenys saugomi 4 metus.

* 1. **Įstaigos sutarčių su fiziniais asmenimis vykdymas**

Įstaiga tikslu įvykdyti sutartį su fiziniu asmeniu sutarties vykdymo pagrindu tvarko tokius fizinio asmens duomenis: vardas, pavardė, individualios veiklos liudijimo numeris, asmens kodas, kontaktiniai duomenys, komunikacijos turinys, informacija, susijusi su apmokėjimu ir gautomis paslaugomis ar prekėmis. Duomenys saugomi 10 metų po sutarties pabaigos.

* 1. **Įstaigos sutarčių su juridiniais asmenimis vykdymas**

Siekiant savo teisėto intereso užtikrinti Įstaigos sutarčių, sudarytų su juridiniais asmenimis, vykdymą, Įstaiga tvarko šių asmenų darbuotojų asmens duomenis, t. y. vardas, pavardė, el. pašto adresas, telefono numeris, susirašinėjimo turinys, parašas. Duomenys, susiję su sutarties vykdymu, saugomi 10 metų po sutarties pabaigos.

* 1. **Darbuotojų atrankos vykdymas**

Įstaiga renka ir tvarko Jūsų asmens duomenis dalyvavimo atrankoje metu darbuotojų atrankos vykdymo tikslu Jūsų sutikimo pagrindu, kurį Jūs išreiškiate Įstaigai atsiųsdami savo gyvenimo aprašymą ir/ar motyvacinį laišką. Jei nepateiksite savo gyvenimo aprašymo ir/ar motyvacinio laiško, mes negalėsime įvertinti Jūsų tinkamumo užimti siūlomas pareigas. Šiuo tikslu Įstaiga tvarko šiuos asmens duomenis: kandidato vardas, pavardė, gimimo data, asmens tapatybės kortelės / paso duomenys; gyvenamosios vietos adresas, telefono numeris, el. pašto adresas; duomenys apie išsilavinimą, kvalifikaciją; valstybinės kalbos mokėjimo kategorija; privalomojo sveikatos patikrinimo duomenys; darbingumo lygis, neįgalumas; buvusių darboviečių rekomendacijos, gyvenimo ir veiklos aprašymas; informacija apie darbo stažą, darbo patirtį, įgūdžius, dalykines savybes; mokytojų – duomenys apie pedagogo kvalifikaciją, pedagoginių ir psichologinių žinių kursų išklausymą (jei reikia); mokytojų, kitų darbuotojų, turinčių tiesioginių kontaktų su vaikais – informacija apie (ne)teistumą ir taikomus apribojimus. Specialių kategorijų asmens duomenys tvarkomi BDAR 9 str. 2 d. b p. pagrindu (darbdavio pareigų darbo santykių kontekste vykdymas), o duomenys apie nusikalstamas veikas tvarkomi siekiant įvykdyti Švietimo įstatyme numatytą prievolę ir BDAR 10 str. pagrindu.

Tuo atveju, jei neišreikšite savo atskiro sutikimo tvarkyti Jūsų asmens duomenis, pasibaigus darbo atrankai Jūsų asmens duomenis įsipareigojame ištrinti ir/ar sunaikinti per 1 metus (po priėmimo procedūros termino pabaigos), išskyrus tą atvejį, kai duodamas atskiras sutikimas dėl kandidato asmens duomenų saugojimo sutikime nurodytą laikotarpį. Jūsų sutikimo pagrindu duomenis saugosime sutikime nurodytą terminą.

**4.11. Slapukai**

Mūsų interneto svetainėje <http://www.kostkos.vilniausr.lm.lt> naudojami slapukai. Slapukas yra nedidelis iš raidžių ir skaitmenų sudarytas failas, kurį Jūsų sutikimu mes įrašome į Jūsų naršyklę arba standųjį Jūsų kompiuterio diską. Siekdami skirtingų tikslų, naudojame skirtingus slapukus. Slapukai taip pat padeda mums atskirti Jus nuo kitų interneto svetainės naudotojų, taigi užtikrina malonesnę svetainės naudojimo patirtį ir leidžia tobulinti interneto svetainę.

Dauguma naršyklių leidžia atmesti visus slapukus, o kai kuriose naršyklėse yra galimybė atmesti tik trečiųjų šalių slapukus. Tad Jūs galite pasinaudoti šiomis galimybėmis. Tačiau atkreipkite dėmesį į tai, kad visų slapukų blokavimas turės neigiamą poveikį interneto svetainės naudojimui, ir be slapukų Jūs negalėsite naudotis visomis interneto svetainės galimybėmis. Išsamesnė informacija pateikta adresu [AllAboutCookies.org](http://allaboutcookies.org/) arba [www.google.com/privacy\_ads.html](http://www.google.com/privacy_ads.html) .

Mes galime naudoti toliau apibūdintas slapukų rūšis, tačiau detalų ir aktualų naudojamų slapukų sąrašą rasite 2 priede prie Privatumo politikos:

**Absoliučiai būtini slapukai.**

Šie slapukai yra būtini tam, kad mūsų svetainė galėtų veikti. Tokiais slapukais tvarkomų duomenų pagrindas yra tinkamas sutarties vykdymas Jums lankantis interneto svetainėje, o mums užtikrinant apsilankymo kokybę bei saugumą.

**Analitiniai ir (arba) veiksmingumo slapukai.**

Šie slapukai leidžia mums atpažinti ir suskaičiuoti svetainės lankytojus bei stebėti, kaip lankytojai juda po mūsų svetainę ja naudodamiesi. Tai padeda mums pagerinti svetainės veikimą, pavyzdžiui, užtikrinti, kad lankytojai galėtų lengvai rasti tai, ko ieško. Šių slapukų renkamų duomenų tvarkymo pagrindas yra Jūsų sutikimas.

**Funkciniai slapukai.**

Šie slapukai yra naudojami Jums atpažinti, kai grįžtate į mūsų interneto svetainę, kad galėtume pritaikyti pateikiamą turinį Jūsų poreikiams, įsiminti Jums aktualią informaciją. Šių slapukų renkamų duomenų tvarkymo pagrindas yra Jūsų sutikimas.

**Socialinės žiniasklaidos priemonės**

Informaciją, kurią mums pateikiate socialinės žiniasklaidos priemonėmis (įskaitant pranešimus, laukelių „Like“ ir „Follow“ naudojimą bei kitą komunikaciją), kontroliuoja socialinio tinklo valdytojas.

Šiuo metu turime paskyrą ,,Facebook“ tinkle – Paberžės šv. Stanislavo Kostkos gimnazija.

Rekomenduojame perskaityti trečiųjų šalių privatumo pranešimus ir tiesiogiai susisiekti su paslaugų teikėjais, jei Jums kyla bet kokių klausimų dėl to, kaip jie naudoja Jūsų asmens duomenis.

1. **Duomenų gavimas ir atskleidimas**

Mes gauname Jūsų duomenis iš Jūsų, Jūsų įrenginių, mūsų darbuotojų, valstybės įstaigų ir institucijų ir iš savo sutarčių kontrahentų.

Mes galime atskleisti informaciją apie Jus mūsų darbuotojams, paslaugų tiekėjams, pavyzdžiui, IT paslaugas teikiantiems asmenims. Be to, mes galime atskleisti informaciją apie Jus:

* 1. jei tai turime padaryti pagal įstatymus;
	2. siekiant apginti savo teises ar interesus.

Išskyrus šioje Privatumo politikoje numatytus atvejus, mes neteikiame Jūsų asmens duomenų jokioms trečiosioms šalims.

Privatumo politikoje nurodytas gavėjų sąrašas ar gavėjų kategorijos gali keistis, todėl jei pageidaujate būti informuoti apie Jūsų asmens duomenų gavėjų pokyčius, prašome apie tai mums pranešti šioje Privatumo politikoje nurodytu el. paštu, laiško tekste nurodant „*Pageidauju gauti informaciją apie mano asmens duomenų gavėjų pasikeitimą, vardas, pavardė*“.

1. **Jūsų asmens duomenų saugumas**

Jūsų asmens duomenys bus tvarkomi laikantis Bendrojo duomenų apsaugos reglamento, Lietuvos Respublikos asmens duomenų teisinės apsaugos įstatymo ir kitų teisės aktų nustatytų reikalavimų. Tvarkydami Jūsų asmens duomenis, mes įgyvendiname organizacines ir technines priemones, kurios užtikrina asmens duomenų apsaugą nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo.

1. **Jūsų teisės**

Šiame skyriuje pateikiame informaciją apie Jūsų teises, susijusias su mūsų vykdomu Jūsų asmens duomenų tvarkymu, ir atvejus, kada šiomis teisėmis galite pasinaudoti. Jei norite gauti daugiau informacijos apie savo teises ar jas įgyvendinti, susisiekite su mumis šioje Privatumo politikoje nurodytu el. pašto adresu, taip pat daugiau informacijos yra pateikta Įstaigos Duomenų subjektų teisių įgyvendinimo tvarkoje, kuri yra skelbiama interneto adresu <http://www.kostkos.vilniausr.lm.lt/>.

Įstaiga, nepagrįstai nedelsdama, bet ne vėliau kaip per 1 (vieną) mėnesį nuo prašymo gavimo, Jums pateiks informaciją apie veiksmus, kurių imtasi gavus Jūsų prašymą dėl Jūsų teisių įgyvendinimo. Atsižvelgiant į prašymo sudėtingumą ir gautų prašymų skaičių, minėtas terminas gali būti pratęstas dar 2 (dviem) mėnesiams. Tokiu atveju mes Jus per 1 (vieną) mėnesį nuo prašymo gavimo informuosime apie tokį termino pratęsimą ir jo priežastis. Įstaiga atsisakys įgyvendinti Jūsų teises tik teisės aktų numatytais atvejais.

* 1. **Teisė susipažinti su savo asmens duomenimis**

Siekiame, kad Jūs iki galo suprastumėte, kaip mes naudojame Jūsų asmens duomenis, ir dėl to nepatirtumėte jokių nepatogumų. Jūs galite bet kada susisiekti su mumis ir pasiteirauti, ar mes tvarkome kokius nors Jūsų asmens duomenis. Jei mes saugome ar bet kokiu būdu naudojame Jūsų asmens duomenis, Jūs turite teisę su jais susipažinti. Norėdami tai padaryti, pateikite mums rašytinį prašymą šioje Privatumo politikoje nurodytu el. pašto adresu, patvirtinkite savo asmens tapatybę, ir teikdami tokį prašymą, laikykitės sąžiningumo ir protingumo principų.

* 1. **Teisė atšaukti sutikimą**

Jei esate pateikę mums aiškų sutikimą dėl Jūsų duomenų tvarkymo, jį galite bet kada atšaukti, pranešdami apie tai duomenų apsaugos pareigūno kontaktiniu el. pašto adresu.

* 1. **Papildomos teisės**

Toliau pateikiame informaciją apie papildomas Jūsų turimas teises, kurias galite įgyvendinti laikydamiesi toliau aprašytos tvarkos:

* + 1. Jūs turite teisę prašyti mūsų ištaisyti bet kokius turimų duomenų netikslumus. Tokiu atveju mes galime paprašyti Jūsų patvirtinti ištaisytą informaciją;
		2. Jūs turite teisę prašyti mūsų ištrinti Jūsų asmens duomenis; ši teisė įgyvendinama Bendrojo duomenų apsaugos reglamento (ES) 2016/679 17 straipsnyje numatytais atvejais;
		3. Jūs turite teisę prašyti mūsų apriboti Jūsų asmens duomenų tvarkymą arba jų netvarkyti:
* laikotarpiu, kurio reikia tam, kad įsitikintumėme Jūsų asmens duomenų tikslumu, kai pateikiate pretenzijas dėl duomenų tikslumo;
* kai mūsų vykdomas Jūsų asmens duomenų rinkimas, saugojimas arba naudojimas yra neteisėtas, tačiau nusprendžiate neprašyti ištrinti duomenų;
* kai Jūsų asmens duomenys mums yra nebereikalingi, tačiau Jums jų reikia, kad galėtumėte nustatyti, įvykdyti arba apginti teisinį reikalavimą;
* laikotarpiu, kurio reikia tam, kad būtų nustatyta, ar mes turime svarbesnį teisinį pagrindą ir toliau tvarkyti Jūsų asmens duomenis, jei pasinaudojote savo teise išreikšti prieštaravimą dėl asmens duomenų tvarkymo;
	+ 1. Jūs turite teisę į duomenų, kurie tvarkomi automatizuotomis priemonėmis ir kuriuos iš Jūsų gavome Jums sutinkant arba sutarties sudarymo tikslais, perkėlimą. Jums pasinaudojus šia teise, Jūsų prašymu perkelsime Jūsų pateiktų duomenų kopiją;
		2. Jūs turite teisę BDAR 21 str. nustatyta tvarka nesutikti, kad mes naudotumėme Jūsų asmens duomenis. Jūs turite teisę nesutikti, kai Jūsų asmens duomenys tvarkomi teisėto intereso pagrindu ar vykdant viešosios valdžios funkcijas (prie kiekvieno aukščiau nurodyto duomenų tvarkymo tikslo nurodyta, kokiu pagrindu duomenys yra tvarkomi).
	1. **Teisė prašyti suteikti daugiau informacijos**

Tikimės, kad Jūs suprasite, jog aptarti visus įmanomus asmens duomenų rinkimo ir naudojimo būdus yra labai sunku. Mes stengiamės pateikti kuo aiškesnę ir išsamesnę informaciją bei įsipareigojame atnaujinti šią Privatumo politiką, pasikeitus asmens duomenų naudojimo procesui. Vis dėlto, jei turite kokių nors klausimų apie Jūsų asmens duomenų naudojimą, džiaugsimės galėdami į juos atsakyti arba suteiksime visą papildomą informaciją, kurią galime atskleisti. Jei turite kokių nors konkrečių klausimų arba nesupratote pateiktos informacijos, susisiekite su mumis.

1. **Nusiskundimai**

Jei manote, kad Jūsų, kaip Duomenų subjekto, teisės yra ir (ar) gali būti pažeistos, prašome nedelsiant kreiptis į mus šioje Privatumo politikoje nurodytu el. paštu. Mes užtikriname, kad tik gavus Jūsų skundą susisieksime su Jumis per pagrįstą laikotarpį ir informuosime apie skundo tyrimo eigą, o vėliau ir apie rezultatą.

Jei tyrimo rezultatai Jūsų netenkins, galėsite pateikti skundą priežiūros institucijai – Valstybinei duomenų apsaugos inspekcijai ([www.vdai.lrv.lt](http://www.vdai.lrv.lt)).

1. **Atsakomybė**

Jūs esate atsakingi už savo pateikiamų duomenų konfidencialumą, taip pat už tai, kad Jūsų mums pateikti duomenys būtų tikslūs, teisingi ir išsamūs. Jeigu pasikeičia Jūsų pateikti duomenys, Jūs turite nedelsdamas mus apie tai informuoti el. paštu. Mes jokiu atveju nebūsime atsakingi už žalą, atsiradusią Jums dėl to, jog Jūs nurodėte neteisingus ar neišsamius asmens duomenis arba neinformavote mūsų jiems pasikeitus.

1. **Privatumo politikos pakeitimai**

Mes galime bet kada atnaujinti ar pakeisti šią Privatumo politiką. Jei pageidaujate gauti atnaujintą Privatumo politiką, prašome pranešti apie tai 2 skyriuje nurodytu el. pašto adresu.